Alegzandra/wili-2018-roplus huggingface dataset:
Ekitangattisa kirina akakwate n’e bimera ebya kiragala okusobola okukola emmere yabyo n’okufulumya okisigeni eyetaagisa ebiramu ebirala. Okimanyi nti empewo eyitibwa okisijeni gy’ossa kati yavudde mu bimera bya kiragala. Kati nno sanyaawo emiti!!

Abantu mu Entababuvobwawamu baba wamu nnyo n’okukolaganira awamu okusinga ku b’entabaganya. Era nga bwe tulabye enju n’oluganda bye byasinga nga okulaga entababuvobwawamu kyokka ebirala ebikwata ku ntabaganyi nga ekifo oba ennono nabyo nga bisobola okulaga entababuvobwawamu. Kino kye kipimo ekyokukolera awamu n’okutegeeragana okwa wamu.

Abaddu baatandika okuwakanya Abamasta ababanyigiriza n’okubabanyunyunta , ekyaggwera mu kukkaanya abaddu ne baweebwa ekyaganya ku kitundu kyebakungula ku ttaka ,ekyabafuula abaserafu ate abamaasita ne bafuuka Bannamataka. Yadde tebaaaafuna ddembe lijjuvu abaserafu obutafaanana na baddu bakkirizibwa okubaako kyebeesigaliza ku makungula naye saapulaasi yasigala erina kuddayo wa Bannamataka/Balandiroodi.

Baasetulanga ebintu ng’amayinja nga basindika oba okujja ensolo ng’embuzi mu kifo nga basika omugwa awamu n’okunyoola ebintu ebimu nga tebamanyi nti kino kiyitibwa mpalirizo (forces) evaako okuva (motion).

(b) Ekigambo “okuva” kye kirimu omulamwa gwennyini ogulimu amakulu g’omulamwa gw’olungereza ogwa essomabutonde ogwa “motion”. N’ekigambo “omugendo waliwo w’oyinza okukikozeseza ku mulamwa gwe gumu kyokka si buli “kuva” (motion) nti guba mugendo. Mu butuufu n’ekintu nga emmeeza oba ejjinja eriri mu kifo ekimu libaamu “okuva” okw’okujugumira kw’atomu zaayo mu ngeri emu oba endala yadde kiba tekiri mu mugendo. N’olwekyo “omuugendo kuba kuva naye okuva kuyinza obutaba mugendo bwe guba nga tegweyongerayo kuva mu kifo kimu kudda mu kirala mu layini engolokofu. Mu nzitoyo eri mu kifo ekimu nga ey’olubaawo, atomu ziba zenyenyeza mu kifo kimu awatali kweyongerayo. Guno teguba mugendo kyokka wabaawo okuva.

Wajjawo Kabaka ow’amaanyi ng’alina obuyinza okunaawuza n’okulwana entalo. Kabaka ye yali akulira Gavumentu eyalimu kiraasi enfuzi eya “Banobiriya”(Balisitokulaati) ne Bannamataka.

Obutafaanana na Mwoyo wa bwa Katonda avaamu embeera z’obuntubulamu, omwoyo w’obuntu , evaamu embeera z’obuntu (human emotions) ,embi oba enkyankalamu n'ennungi..

Ekigerageranyo kiba kipimo ku “ buli”namunigina (per every unit). Eky’okulabirako oyinza okugamba nti buli namunigina ya biseera kompyuta yange etikkula kalonda wa kirobayiti 150 oba oyinza okwogera ku siringi 500 buli mulengo oba km 30 buli ssaawa. Akagambo kano “buli” kakulu nyo okukumanyisa nti ekikunizo ky’oliko kikwata ku kigerageranyo.

Mu ngeri y’emu , osanga abantu, omuli n’abebitiibwa oba obuvunaanyizibwa mu ntabaganyabantu nga bannaddiini, abakulembeze, abasomesa mu masomero n’amatendekero nga bawa enkizo abantu obamu omuli n’abaana abato olw’okuba bagagga oba baavu oba olw’eddiini oba eggwanga oba enkula n’endabika .

Naye tewali bukakafu bwa nkukunala ku butuufu bw'okukozesa eddagala lino erigema Typhoid ery'okutonnyeza mu kamwa naddala ku bakyala abalina embuto.

Adolf Hitler (April 20, 1882 - April 30, 1945) mukusooka Adolf Hitler yeyali dictator wa Girimane, alikozesa wa NSDAP (National Socialist Workers Party).
Mulimu okuwulira omusujja omutonotono mu mubiri, okulumwa omutwe wamu n'obukosefu mu mubiri. Okugeza okulumizibwa mu nnyingo. Bino biddirirwa okuzimba kw'obutaffaali obuzaala amalusu obusangibwa mu mba okumpi n'amatu, era okuzimba kuno kumala ebbanga lya wiiki ng'emu.

Omulimi asobola Okukozesa nnakavundira, obusa obuwolu ng’ebiriisa eri ebitooke. Wano ebiriisa bino biteekebwa mu mabanga so si ku bitooke ku bikolo kwennyini nga wano singa enkuba etonnya amazzi gakulukusa obugimu buno mu muwendo ogw'ekigero eri ekitooke. Enkuba singa etonnya osobola okukuluggusa ettaka ko n'ebigimusa wabula wano omulimi asobola okutema ensalosalo mu lusuku okutangira embeera eno.

Abantu abasinga balowooza nti okwegulumiza gaba malala naye ekituufu kiri nti kuba kulowooza nti oli waggulu w’abalala mu nkula, n’okumanya , obuyinza , amaanyi, oba obugagga. Okwegulumiza kivaamu amalala, okwemanyamanya, emputtu, n’obutagambwako naye kyokka kya njawulo ku bino. Omuntu ey’egulumiza aba alowooza nti asukkulumye ku balala mu:

(iii) Mu sessomo ly’ekibalangulo (mathematics) ekigambo “kulambulula” kyeyambisibwa okukola omulamwa gw’okulambulula namba (factorization of numbers) awamu n’okulaga namba ennambulukufu oba namba ezerambulula (composite numbers) ne namba ezitali nambulukufu oba eziterambulula (prime numbers).

Bana Uganda banange ebibala mmere ekyo manyi nti mukimanyi bulungi nyo,mbasaba mubiwe ekitibwa. Ndaba bangi abatema emiti gyafene, emiyembe,jambula emiwafu nemirala mbu bafunemu Sente ezamangu ekintu kyendaba nga okulya egi okwesubya omuwula.lwaki? Singa omuti gwo ogwafene ogumu kwegyo gyolina obalirira sente eziyinza okugula bifene byona Ebiberako olubala[sizoni] kyangu nyo okuzula nti ogulekawo ngatogutemye nogulyangako nokutundako Buli lubala[sizoni] kisinga nyo nyo dala okugusanyawo olwebyoyagala ebitono tono ne welabira ebyetago ebyabuli kiseera kale kiyite buli mwaka. Bana Uganda banange tusaana tulengere wala kulwebiseera ebirungi maso.

Buli lunaku ebirowoozo ebiyita mu bwongo bwaffe nkuyanja naye waliwo ebimu ebisigalamu olw’okuba mulengera wo abiteekako essira. Bw’oba olina gw’onyiigidde ennyo ojja kusigala nga wetisse ekinyiizo oba okunyiiga okwo mu mulengera wo. Okusigala nga wetisse okunyiiga okwo kijja kusikiriza ebikolwa nga okuboggola, okwekandula, enge, empiiga, effutwa, oba okumulumba n’omukolako obulabe. Ekiyinza okuziiyiza kino, essira kuliteeka ku bintu ebirala naddala okutendereza Katonda nga omusinza n’omutendereza, okunyumyako, okusaaga, okukola dduyiro, n’ebirala.

Kyoka ekikula ky’omuntu kya njawulo. Omuntu nsolo magulu abiri (bipedal), era ensolo etambula nga yesimbye jjaali. Abamu bagamba nti ekikula ky’omuntu nakyo kirina ebika bingi. Kino si kituufu, ekikula ky’omuntu kya kika kimu kyokka, wabula enjawulo eri mu langi ya lususu na nnimi awamu n’ebyobuwangwa ebyenjawulo. Abantu aba langi n’obuwangwa obw’enjawulo basobola okwezaalamu, ekintu ekitasoboka mu nsolo eza sipiisa endala ezirimu ebika ebyenjawulo (ebitakwatagana).
Ka tutandike n’ekikunizo kino okuva mu kalondomusengeke ow’obungi bw’abantu mu Uganda: Singa otegeezeddwa nti abakazi mu Uganda bali obukadde 18 ate ng’abasajja bali obukadde 15 . Zuula omugerageranyo gw’abakazi ku basajja mu Uganda? Ekyo tekiba kibalo kya kugerageranyo(Mathematics involving comparisons)?

Eky’okulabirako ekirala kwe kuba nti oli mu kibiina omuli abawala n’abalenzi. Singa mu kibiisa mubaamu abawala 45 n’abalenzi 15 ,oyinza okugamba nti omugerageranyo gw’abalenzi ku bawala guli 15/45 oba n’okiwandiika nga 15 ku 45 oba 15:45 .

Omugerageranyo gusonjolwa nga “ekikolwa oba omweyoreko ogugerageranya namba bbiri nga gweyambisa okugabiza. Okugabiza kuno kutera kuwandiikibwa nga mukutule (fraction).Mu bikunizo bino ekiruubiriro kwe kulaga nti emigerageranyo gyoleka akakwate oba enkwanaganya ya namba emu ku namba endala.

Ekintu ekirala ekikulu ennyo ekirina okufiibwako mu nnima ey'obutonde bye bimera n'emiti ebinaakungulwamu. Kigambibwa okuba nti kya mugaso okusiga ensigo oba okusimba emiti emito egyo eginaatukana n'embeera y’obudde wamu n'ekika kyettaka. Kino kijja kukekkereza obudde nga tojja kwetaaga kuteeka nnyo birowoozo ku nkula yaabyo olw'ensonga nti obutonde nga bwo bujja kubiyamba okukula mu ngeri eyeeyagaza.

Ky’olina okusooka okumanya kwe kuba nti mu atomu, obusannyalazo (electrons) buba ne kyagi eya negatiivu ate nga busangibwa mu miyitiro gya busannyalaza (obwetoloola buli atomu. Emiyitiro gy’obusannyalazo (erectron shells) n’ebyebulungulo (orbitals) byekuusiza ku kintu kye kimu. Okutwalira awamu zino nziringana za mitendera gya (series of energy levels) okwetoloola nnyukiriyasi y'obuziba.

Yadde nga buli sengekera ya mubiri gwo yetaagisa okukukuuma nga oli mulamu , ensengekera y’obusimu(nervous system) y’esingayo okuba ey’omugaso. Amaaso go n’obwongo k=mu kaseera kano biri mu kusoma binyukuto bino era bijjukira ibubaka bunobwonna ku nsengekera. Bw’okirowoozaako , era oba weyambisa ensengekera y’emifumbi(muscular system) ekuyamba okutambuza amaaso go n’okukuumira omutwe gwo waggulu .

Olutobazi Nabajjuzi lusibuka ku kyalo Kijonjo mu ggombolola y'eBuwunga, mu disitulikiti y'eMasaka. Olutobazi luno mugga era nga guyiwa amazzi gaagwo mu mugga Katonga, ate ggwo ne guyiwa mu nnyanja Nnalubaale. Olutobazi luno lwe luvaamu amazzi agakozesebwa mu kibuga ky'eMasaka anti ekitongole ky'amazzi kyazimba essengejjero ly'amazzi kumpi n'olutobazi luno e Kijjabwemi mu Masaka. Lusangibwamu eby'obutonde era eby'obulambuzi omuli enjobe, enngonge, bbuulwe n'ebika by'ebinyonyi ebirala bingi era nga 2 November 2006 lwawandiikibwa nga olutobazi olw'omugaso mu nsi yonna. Olutobazi luno lusomboola abalambui okuva mu nsi yonna okusobola okujja okwelabira ku makula agalulimu.

Ebikola bya komagenda byaali bya mulembe okusinga ebya komenkujukujju. Komagenda alabika nga ye yasooka okuyigga n’okukunganyiriza eby’okulya era ateeberezebwa okuba nga kye kikula ky’omuntu ekyasooka okukozesa omuliro. Alabika nga yateekawo n’empuliziganya omuli okuweereza obubaka
Mu kiseera ng'ekyo, abalwadde abamu batandika okuvaamu omusaayi mu byenda ne mu lususu, ekyongera enyo emikisa gy'okufa kw'omulwadde oyo, olw'okuggwaamu omusaayi n'amazzi mu mubiri. Embeera eno etera okubeererawo mu bbanga eriri wakati wa wiiki omukaaga n'ekkuminoomukaaga, ng'obubonero bw'Ebola bumaze okweyoleka.

Buli mukazi lw'agenda ng'akula okuva ku mwaka ng'asatu(30) emikisa gye okuvaamu embuto nagyo gyeyongera. Embuto ezivaamu kinaana ku buli kikumi(80%) zisinga kuviramu ku bbanga lya wiiki kkumi na bbiri ezisooka, oluvannyuma lw'okufuna olubuto.

Bw'oba nga ova e Kampala ku luguudo lw'eMasaka ogusanga nga waakayisa equator n'akabuga k'eKayabwe. Mugga gulabika nga munene nnyo ate nga gujjuddemu ebitoogo. Omugga guno mukulu nnyo anti gwe gumu ku giyimirizzaawo ennyanja Nnalubaale ko n'okuwanirira eby'obulimi mu kitundu ky'amassekkati ga Uganda kubanga guyambako mu kutonnyesa enkuba n'okugimusa ettaka. Kisaanye nno omugga guno okukuumibwa obutiribiri anti gwe gumu ku bifuula Uganda okuba ekkula.

Entabaganya zaffe ezikyetaaga okukulaakulana mu tekinologia wa yindasitule zetaaga nnyo abakugu mu yinginiyologia abasobola okukozesa yinginiyologia ow’okulambulula tekinologia (reverse engineering) okukoppa tekinologia ensi endala gwe zikozesa okutondekawo ebikole eby’enjawulo mu yindasitule, eby’entambula, n’amatabi ga yindasitule ge twetaaga okukulaakulanya eby’enfuna byaffe.

Entabaganya ziteekebwateekebwa lwa kugenda mu maaso okwebezaawo .Abantu bazze beebezaawo okuva ku bayizzi abakunganyirizi, abalunzi abataayaaya, abalimi, bannagirikakya, Bannamakolero n’abasuubuzi.

(iv) Togezaako kumugamba nti akomye okwennyika kw’alimu oba nti byayogera oba by’akola bya kisiru, wabula gezaako nga bw’osobola okulaga nti otegeera okunyigirizibwa kw’ayitamu era olage nti nawe kikkola bubi.

(i) Okusooka wekakase kw’osenziira okulowooza nti omuntu wo aliko ekikyamu oba embeera emukyankalanyizza ebirowoozo. Kifuneko obukakafu obumala(fakikya).

(iii) Enkula ez'enkalubo(Solid figures) oba enkula ez'ekibangirizo(Space figures)nga ebigulimiro(prisms) oba bwenyibungi(polyhedron), ekinu(cylinders) n'ensoggo(cones) zirina empimo satu:

Eky’okulabirako. Omugerageranyo gw’abayizi abawala ku balenzi guli 30 ku buli balenzi 15 . Omugerageranyo gw’abawala mu kibinja ky’abayizi guli bawala 30 ku buli balenzi 15. Omugerageranyo gw’abawala gulaga bawala bameka abaliwo nga obagerageranyizza ku balenzi. Kino era kiyinza okulagibwa ku mugatte gw’abantu (abayizi) bonna abali mu kibinja (30+15= 45). Kino kitegeeza, ku buli bayizi 3, omu aba mulenzi.

Okutwalira awamu, ekifuula omuntu ensolo ya sayansi bwe busobozi bw’okusengeka ebirowoozo bye wakati mu kwekebejja obutonde ne yekenneenya ekintu mu kwefumiitiriza ng’akozesa enkola ya sayansi.

Ponda (Pons) – Kino kitundu kya mutunsi gwa bwongo (brain stem) ekikwataganya kemisifiiya za mulowooza era ne mukwanaganya. Eri waggulu wa medula wobulongota. Emiraatira gy’obusimu (Spinal Cord). Kino kisaaganda ekikwafu eky’ebiwuzi bw’obusimu (nerve fibres) ekiva ku ntobo y’obwongo okutuuka ku bitundu by’amakudde okuyita mu nkizi oba ebikoggo (vertebrae) ebizimba enkizi.
Gakuweebwa Charles Muwanga !!! "Olukusiko"(Code) kiva mu bigambo bya Luganda"olulimi olwekusifu". "Enkusiko"(Encrypts) kiva mu bigambo bya Luganda "ennukuta ezirimu amakulu amekusifu"

Mu biseera ebisinga obungi kyotya kyenyini tekibaawo naye eba ndowooza yo ekuleetera okutya n’okwetya kyokka oluusi abantu abakola ebikolwa ebijja bantu bannaabwe mu mbeera be baviirako obuzibu obwo. Eky’okulabirako , okuba nga bakusekerera olw’okuba engeri gye wakulamu so ng’ate enkula yo si ggwe wagisalawo wabula kwali kusalawo kwa Katonda.

• Obwannanyini obulimu okunyunyunta bujjawo ku ttaka. Abaali abaddu bafuuka babibanja/Abaserafu(Serfs) ate abaali abamaasita nebafuuka Bannamataka(landlords).

Omuntu obutafuga mbeera ze ez’obuntu kifuula obulamu bwe obw’ekikolimo oluusi n’akomekkereza mu nnaku ,olumu n’okufiira mu manyi oba mu ntiisa.

Kino kitegeeza nti okulowooza okukoma ku kusegeera, kukoma kw’ekyo ky’olabako n’amaaso go, ky’owunyiriza n’enyindo zo, ekisensera olususu lwo nga okikutteko, ky’owulira n’amatu go; ezo ze fakikya (facts). Yadde nga okulowooza okusegeevu nakwo kulimu enkola za mulegera, kukoma ku fakikya eziba zisegeddwa sensa.

Omuntu omugunjufu ne bwaba ng’ebyo waggulu abirina teyegulumiza era aba mukkakkamu , omuntu w’abantu, omutabaganyi omulungi yadde ng’alina okuba n’okwekengera okwetaagisa.

Mu ntababutonde , entababuvo kikwata ku kibinja ky’ekikula ekibeera awamu nga kitabagana n’obuwangaaliro mu kifo ekigere. Ekyebulungulo ky’ebiramu ( biosphere ) kikwata mugatte gw’ensengekera z’entababutonde wonna we zikoma ku Nsi .

Okwefumiitiriza kyetaagisa okwebuuza, okwekebejja n’okwekenneenya, n’ebiseera biwanvuko okusinga okulowooza obulowooza. Omuntu atali mwefumiitiriza nga omuteeredde ebitereke bya sente bisatu awo, ekitono, ekinenene, n’ekinene ddala n’omugamba alondeko, ayinza okutwala ekisinga obunene nga alowooza nti kye kirimu ensimbi ennyingi okusinga ebirala. Omuntu omwefumiitiriza asooka kwagala kusumululako alabe ekiri munda kubanga yebuuza nti ye abaaye sente ze zirimu? Ye ezirimu za miwendo minene oba mitono.

Ekigerageranyo kya kiromiita oba mailo buli ssaawa kiwa obuwanvo(=obuwanvu bw’olugendo) olutambuddwa buli namunigina ya kiseera(per unit of time). Ebikunizo ebikozesa ekika ky’ekigerageranyo nga kino, biyinza okubazibwa okuyita mu kweyambisa omugendaganyo(proportion), oba ekibalanguzo(formula).

Ofuba nyo okulaba nti kasoli ono omutekamu ebijimusa okugeza nga DAYI GROW kino ekijimusa kiyamba kasoli ono okusiba eminwe eminene no okulwanyisa endwadde z'omuttaka. EKUTEGEKEDWA BUSUURWA NICHOLAS OKUVA MU MBAZZI FAMERS ASSOSIATION

Obugunjufu kikwata ku kumanya buvune obuyinza okuteeka abalala mu mbeera ey’okwennyika (depression) oba okumanya engeri gy’okwataganyaamu embeera eno nga ebaddewo.

Buli kintu ekizimbibwa “obuziba” ne “molekyu” kiyitiba “ennabuzimbe”(matter). Ennabuzimbe kiva mu bigambo by’oluganda “endagabuzimbe”. Kino kitegeeza nti “endagabuzimbe” ya buli kintu buba buziizi(atomu) ne molekyu(molecules).
Obutafaanana na ntabaganyi, entabaganya etunuulira obwomuntu (humanity) n’ebyetaago by’omuntu awatali kufa ku wa gy’abeera, bulombololombo ,ddiini , na buwangwa bwe. Ekyo kye kitabaganya amawanga okulaba nga buli muntu atusibwaako ebyetaago eby’obwomuntu.

Ng'oggyeeko okugema abo abali mu katyabaga k'okukwatibwa omusujja guno, era okugemebwa kyandiyambako n'okutangira okubalukawo kw'omusujja guno mu kitundu.

Namba ez'omugerageranyo (rational number) ye namba yonna eyinza okuwandiikibwa ng’ekitundu /omugerageranyo (ratio) gwa kibalirampuyibbiri ebbiri mu ngeri ey’okugerageranya. Kino kitegeeza nti namba enzijuvu eba ya kitundu bwe tuba tuyinza okugiwandiika ng’enkutulemu (fraction) nga kinnawaggulu (numerator) ne kinnawansi (denominator) zombi kibalirampuyibbiri (integers).

 Kulaga nti otegeera embeera gy’abadde ayitamu . Okubeera n’omuntu eyennyise kintu kizibu nnyo naye olina okumanya nti omuntu wo waliwo ekimutuusizza ku kizibu ky’alimu , olage obugumiikiriza n’okutegeera embeera ye.

• akabonero : Pb • namba y'akaziba : 82 • Kiva mu kya lugereeki protos (okukulembera oba okusooka). Abagereeki abamu baalowooza nti lubaale eyasooka bonna ye yali Protogonus, oba "omuggulanda". • Akabonero Pb kava mu kya lulattini plumbum (ekisooka)

Omugerageranyo gw’abayizi abawala ku balenzi guli 30 ku buli balenzi 15 . Omugerageranyo gw’abawala mu kibinja ky’abayizi guli bawala 30 ku buli balenzi 15.

Emisinde n’olbwolekero bw’ekintu biba bikyuka buli kaseera. Emisinde gy’omuvuzi w’emotoka giyinza okukyuka okuva KM 30bs okudda ku KM40bs ate ne gikka okutuuka ku KM20bs. Okutwalira awamu essomabuzimbe litwala okutebenta oba entebenta nga “ekigerageranyo ky’enkyukakyuka y’engenda” (the rate of change of 'velocity'). Ka tugambe nti omuvuzi wa motoka yakyusizza emisinde okuva ku KM30 buli ssaawa okutuuka ku KM 40. Kino kitegeeza nti yayongezza emisinde gye na KM10bs, n’olwekyo tugamba nti entebenta ye oba ekigerageranyo ky’enkyusa mu misinde kwabadde KM10bs. Okutebenta tekikwata ku kwongeza misinde kyokka wabula n’okukendeeza emisinde.

Emigaramiro emigalamivu(horizontal rows, periods) si kikulu nnyo. Obuzito oba ekigero kya erementi (kubanga omuwendo gwa konta ekitegeeza n’obusannyalaza) gweyongera buli lw’odda ku ddyo ne wansi.

Kigambibwa nti omugga guno baazaala muzaale. Nti omukazi omu erinnya lye Nabajjuzi yali lubuto, kyokka bweyagenda okufukamira okuzaala, mu kifo ky'omwana yazaalamu mugga ne gutandika okukulukuta. Eyo nno y'ensonga lwaki omugga guno gwatuumibwa Nabajjuzi.

Ekitooke ngakiwezezza endagala taano tandikilawo kubika ntenbu Ekitooke tekilina kubelako ssanja Tokikiliza kuberako mpumumpu Ekitooke kirekeko endukusa 3 kikisobozese okuusa amatooke amanene Ekitooke bwekiba nga kilumbuddwa obulwadde kisigulemu mangu nga tekinayongera kubusasanya Wewale okufuyila mulusuku ne ddagala okugeza nga 2FOD kuba wabulabenyo asoborela ddala okusannyawo amangu ddala SSEMBALIRWA NICHOLAS okusinzira ku mulimi omukugu oku ku kyaalo MBAZZI bwanyonyola
Enkyukakyuka etera okubaaawo mu ndwala y’omuntu, ebaawo oluvannyuma lwa hormones okweyongera oba okukendeera. Kino kiviirako nnabaana okuzimbibwa mu ngeri y’okwetegekera okukuza omwana mu lubuto era ng’eggi ly’etaagisa mu kufuna olubuto. Eggi liteebwa ku lunnaku lwa 14 era nga ebisenge bya nnabaana biba birina okuwa omwana ali mu lubuto eky’okulya, singa omukyala tafuna lubuto ebisenge bya nnabaana ebiba bizimbiddwa okuliisa omwana biba birina okuyiiya, ekimanyiddwa nga okwekoona akagere.

Ebiramu byonna bikolebwa mu molekyu z’ebiramu(organic molecules) ; ebiramu byonna birimu asidi wa nyukiraiki(nucleic acids) ne asidi za amina(amino acids) ezikola kazimbamubiri(proteins). Asidi za nyukiraiki ne kazimbamubiri mu buttonde ziri mu biramu byokka. Ensengekera z’ ebiramu zonna era zirina okufaanana kwa molekyu, ekiraga nti birina obujajja bwe bumu olw’okuba nti kirabika byakolebwa okuva mu busirigini(genes) bwe bumu.

Ekibala ye walugi oba mufuukansigo eba eyengedde omubeera ensigo. Okuwakisa nga kuwedde, walugi ezimbulukuka olwo n’efuuka ngonderevu oba nkalubo okukuuma ensigo eziba ziri mu kukula. Ebintu bingi bye tulowooza nti nva ndiirwa mu butuufu biba bibala; eky’okulabilako ennyaanya, kyukamba, ebijanjaalo, ensunjju, entula, ne kawo.

Singa oba oyagala okwogera ku "mathematician" mu Luganda ogamba "omubalanguzi" ate ebigambo ebirala ebyetaagisa mu sessomo ly'ekibalangulo biri:

Ekigambululo kino kitegeeza nti ku buli kunyigiriza, wabaawo omugogo gw’empalirizo. Mu njogera endala, ku buli kikolwa wabaawo okuva mu mbeera okw’ensindikano ku luuyi olwa kikontana mu kipimo kye kimu n’ekikolwa ekyo. Ekipimo ky’empaliririzo esooka yenkanankana n’ekipimo ky’empalirizo okuva ku ludda olwa kikontana. Oludda lw’empalirizo olusooka luviirako empalirizo ey’ensindikano okuva ku oludda olulala. N’olwekyo empalirizo ejja mu mugogo, empalirizo ey’ekikolwa kanaaluzaala n’empalirizo ey’ensindikano eva mu kikolwa kanaaluzaala mu kipimo ebyenkanankana ku ludda olwa kikontana.

Okusengeka ebirowoozo (logic) kuba kusengeka nsonga n’ozirambika oba n’ozirambulula mu ngeri ekwatagana era etegeerekeka. Okukozesa obwongo nga olambika oba nga olambulula ensonga byombi byeyambisa ebirowoozo ebisengeke (logic).

Singa ettendekero lya yinginiyologia terisobola kufuna biwandiiko bikwata ku kyuma oba masiini yonna liba lirina kulambulula tekinlologia wakyo. Ekyokulabirako, eky’okukola kwe kusomesa abayizi “yinginiyologia ono alambulula tekinologia” w’ekyuma kyonna kye baagala okukoppa, bakyusemu bakole ekyabwe. Kino mu lungereza kye bayita “reverse engineering:

1. Mulowooza. Kino kye kitundu ekisinga obunene mu bwongo. Mu mulowooza mwe musibuka sayansi w’ebirowoozo omuli okwefumiitiriza, okusengeka ebirowoozo, okujjukira, okukola ku bukunizo, okulowooza n’okusegeera (sense perception).

Mulengera wo(your mind) okusobola okunokoolayo n’okukukulengeza mu miramwa emijja, wetaaga okuteeka essira(okwesibirira) ku butonde oba ekintu okutuuka ku:
Omutendera guno gulimu ensengekera ez’ekintabuli(diversity) , ezimu nga bubuga, butundu bwa teritoliya, buwanga obulina ekyefananyirizaako gavumenti omuli enkola z’amateeka, ebyenfuna, ebibiina by’eddiini , eby’obwannakyeewa n’ebyenjigiriza.

Template:Wikify Fundamentalism(Okwesukulumya) kino ekibubme kyakijukizo era nga kyakikoomo omubumbi Jens Galschiot nga kyanyukuta ezikola ekigambo FUNDAMENTALISM . Buli nyukuta egyakolwa mu bitabo ekyediini, ngewaza obuwanvu mitta 2.5 ngazetorola okola enziga. kisubirwa okumalwa okolwa mumwaka 2013

Tandika okuwa abalala ekitiibwa n’okubatwala ng’abantu nga ggwe , yadde buli omu aba n’ebitone bya njawulo. Lekera awo okunoonya ensobi n’ ebikyaamu byokka mu balala naye noonya ebirungi ebibalimu kuba tewali atuukiridde ate era tewali atalina mugaso mu nsi. Okwegulumiza kuziyiza enkolagana ennungi n’abalala.

Bwe twogera ku “nsengekera” y’ekintu, tutegeeza nti buli ekikirimu kisenge bulungi era nga tekiriimu kintu kyonna kitalina kigendererwa. Ensengekera erina ebitundu oba ebiwayi ebirina ekibikwataganya ate nga byonna biri mu mbeera ey’okwebeezaawo.

Kino kitegeeza nti okulowooza okukoma ku kusegeera, kukoma kw’ekyo ky’olabako n’amaaso go, ky’owunyiriza ne enyindo zo, ekisensera olususu lwo nga okikutteko, ky’owulira n’amatu go; ezo ze fakikya (facts). Yadde nga okulowooza okusegeera nakwo kulimu enkola za mulegera, kukoma ku fakikya eziba zisegeddwa sensa.

 Wekwase Katonda atalemererwa.Okunoonyereza kulaze nti abantu abalina okukkiriza mu Katonda okwa namaddala be basinga okufuga embeera z’obuntu.

Okutondeka emiramwa (concepts formation) kye kimu ku bikolwa bya mulengera. Mulengera (the mind) n’obwongo (the brain) bigeraageranye ku tooki n’ekitangaala ekigivaamu. Tooki ey’ekyuuma oba pulasitiika bwe bwongo (brain) obulabika. Ekitangaala ekigivaamu ye mulengera (the mind) atalabika. Singa tooki tebaawo tewayinza kubaawo kitangaala mu ngeri y’emu mulengera bw’atabaawo awatali bwongo.

Okulambika ensonga oba Okukozesa obwongo ng’olambika ebirowoozo (inductive reasoning) kilinga kutema kkubo awatali kkubo kubanga otandika tolina ky’omanyi wabula n’okozesa okwekebejja, okwekenneenya, n’okwefumiitiriza okutuuka ku kipya.

 Bw’otya okugobwa ku mulimu oba olowooza nti oyinza okukifunamu obuzibu. Kino kikuyamba okweteekateka nga otuukana n’omutindo oba nga onoonya ekirala eky’okukola nga obadde ogobeddwa.

Obwongo bwe bukola ku bubaka buno obujjira mu busimu, ne tusobola okutegeera obubaka buno nga ebifaananyi, amaloboozi, n’ebirala. Obwongo bukozesa busimu okutegeeza omubiri ki eky’okukola, eky’okulabirako, obwongo butegeeza emifumbi (muscles) okwesika oba omutima gwo okukubira okumu.
Ekinnya omusimbibwa ekitooke kirina okubeera fuuta nnya Ku nnya mu bugazi ate mu Ku kka fuuti bbiri. kino kiyambo omulimi okufuna ekifo okumpi wateeka ebigimusa kubanga ekiriisa kino tekirina kuteekebwa ku kitooke kwe nnyini wabula ku mabbali g'ekinnya ng’olwo enkuba bw'etonnya amazzi go ne galyoka gakulukusa ekiriisa kino okukissa ku kitooke mu kigero ekyetaagisa. Bw'obeera osima ekinnya, ofuba okulaba nga ettaka eriddugavu n'erimyufu liteekebwa mu bifo eby'enjawulo kuba si buli ttaka nti libeera ddungi okuteeka ku kitooke era wano tusaako ettaka eriddugavu lyokka.

Kyokka waliwo engeri endala ez’okukola okugerageranya nga tukozesa emigerageranyo egy’enkanankana(equal ratios).Okuzuula omugerageranyo ogwenkanankana, oyinza okukubisaamu oba okugabiza buli nnyingo mu mugerageranyo ne namba y’emu (naye si ziro). Eky’okulabirako,singa tugabiza enyingo zombi mu mugerageranyo 5:10 ne namba bbiri, tufuna omugerageranyo ogwenkanankana 1:2. Okiraba nti emigerageranyo gino gyombi gikiikirira omugerageranyo gwe gumu? Emigerageranyo emirala egyenkanankana: 15:30 = 30:60 = 60:120 Ekikunizo :2:8 , 3:6 , ne 6:18 migerageranyo egy’enkanankanana ?

Enkinu or enkunu are formed by blending from the Luganda phrase "enkula ey'ekinu"(a shape which looks like a local mortar). This is its local etymological definition.

Taata John: "John?" John: "Wangi taata" Taata John: "Genda ku dduuka ongulireyo omugaati" John: "Kale taata". John adduka n'agenda. Taata John: "Olaba obusiru obumuli, adduse buddusi tansabye na ssente zigenda kugula mugaati"

ekirala kwe kukyankalana oba okufa kw'obutoffaali obusirikitu obukuuma wamu n'okutambuza ebintu ebiba biterekeddwa mu bwongo obuyitibwa nerves era nga kino kiyitibwa Aizheimer's disease

Obwongo buzimbibwa obutaffaali obw’enjawulo obuyitibwa nyuloni (neurons) era nga bwe bumu obuzimba obusimu bw’emibiri gyaffe bwonna. Obwongo, ekintu eky’okwegendereza ennyo bukuumibwa amagumba g’akawanga amagumu ennyo.

Okusinziira ku kigereeso ky’empalirizo ezisikira empuyibbiri (the theory of opposing forces) , ekibala nga ekyagwira kakensa Isaac Newton mu mutwe bwe kigwa , byombi ekibala n’ensi kwe kigwa biba bisikang’ana(are pulling each other) naye kino tekyeyoreka butereevu gy’oli kubanga empalirizo esikira mu kibala ntoni nnyo ekiyitiridde ng’ogigerageranyizza n’essikirizo eddene erisikira mu Nsi erina enzitoya(mass) esukkulumye ku y’ekibala mu bungi.

Omugerageranyo gw’abawala gulaga bawala bameka abaliwo nga obagerageranyizza ku balenzi. Kino era kiyinza okulagibwa ku mugatte gw’abantu(abayizi) bonna abali mu kibinja (30+15= 45). Eky’okulabirako, ku buli bayizi 3, omu aba mulenzi.

Ekimu ku binnyonnyozo by'enkula ez'ekibalo z'empimo(dimensions) era okubalangula obwagagavu(area), obubangirivu(volume), n'obwetoloovu circumfrence, n'obwebulungirivu(perimeter) kitwetaagisa okumanya empimo za buli nkula,kuba empimo zino ze zitutuusa ku kibalo ekiba kyetaagisa.

Kyokka ekirungi ky’entababuvobwawamu kwe kuba nga omuntu afuna obutatya okuba nga buli gw’asanga amumanyi n’okuba mu beera ey’empisa eza awamu.
(v) Entababuvobwawamu (Ebibinja ebiteeketeeke). Ensengekera zino zaawulibwa okuva mu bibinja ebitaliimu nteekateeka si lwa bungi oba butono bw’abantu ababirimu kyokka lwa kubaawo emitendera ne situla z’obukulembeze oba enteekateeka y’entabaganya.

Ssinga omuntu omulala omubiri gwe gukwataganako n'ebintu ebifuluma mu mubiri gw'omulwadde- gamba ng'omusaayi oba ebisesemye bye,awo kisoboka okukwata abadde tabulina. Ate mu ngeri endala, ssinga omuntu akozesa ebintu ebyagenzeeko edda obuwuka bwa Ebola, gamba ng'ebiriirwamu ob'engoye z'omulwadde. Kyokka n'omwana ssinga ayonsebwa nga nnyina ayina Ebola, omwana naye buba bumukwata. Kyokka era kirowoozebwa nti ekitonde ekiyitibwa 'Ekinyira'[fruit bat] kye kitambuza ekirwadde kino,newankubadde kyo kiba tekirina Ebola. Okukugira okubalukawo kw'Ebola kusaana okukwatiza awamu, wakati w'abasawo n'abantu bonna, nga muno mwemuli okuzuula amangu abo abateeberezebwa okuba nga bafunye Ebola ate n'okubassaako obujjanajabi n'endabiria ey'enjawulo, wamu n'okufa ennyo kw'abo ababadde babeera n'omulwadde oyo. Okufaayo ennyo ku nziika y'omufu w'Ebola, sinakindi n'okumwokya obwokya.

Waliwo n’okukubwa enkyukwe . Omuntu akubiddwa enkyukwe afuna okwekengera ,okutya ,okwesisiwala ,obuteetegeera ,obutakyayala ,akakyankalano ,okwekanga, oba “enviiri okumuva ku mutwe”.

Okwagala kuva mu kusenserwa bwagazi oba kusegeera okwawamu. Okwagala kuyinza okuba okwa mwoyo wa Katonda oba okw’obusimu bw’omubiri obw’omukwano wakati w’ekisajja n’ekikazi, oba okwagala okw’obuntu okw’omuntu eri muntu munne oba okwagala okukola ekintu.

Engeri y'okubwewalamu kuliko okweziyiza okukwatibwa Ebola ava ku nsolo okudda ku bantu. Mu birala kuliko okwambala engoye ez'ekisawo eziziyiza omuntu kukwatibwa Ebola singa aba amuliraanye, oba okuliraana ebintu bye. Tewali ddagala ly'Ebola tongole limujjanjaba yadde erimugema, naye waliwo eryo eryeyambisibwa okumalawo ebyo ebola byaleeta. Ekyatuumya Ebola erinnya eryo y'ensonga nti bwasooka kugwa ku kyalo Yambuku ekiriraanye omugga Ebola.

Zzaabu muzito nnyo, ensonga lwaki emirangaatira gy’enjuba emimyufu tegisobola kumutondekawo okuyita mu “ngattiso za nyukiriya” (nuclear fusion). Engeri yokka ey’okutondeka zaabu nga omulangaatira gw’enjuba omumyufu gubwatuka okufuuka semufu (supanova).
Buli buwangwa buba n’ebigambo ebyekuusiza ku “okumanya”(knowing), “okutegeera” (understanding), okusegeera(sense perception) , “okukwata”(grasping), n’amagezi”(wisdom) . Mu luganda era tuyinza okwogera ku muntu kalimagezi oba (intelligent person) n’omuntu kagezimunyu(genius) . Bino byonna mwe muva omulamwa gw’obwakalimagezi (intelligence). Obwakalimagezi kikwata ku “bugezi” bwa muntu ‘Okunoonyereza kulaga nti obusobozi obusinga obw’okukozesa obwongo okuzibuwavu ( complex reasoning) businziira ku mbeera omuntu gy’alimu. Omuntu ayinza okuba kagezimunyu mu sayansi w’ensolo naye nga mu kutabagana n’abantu abalala muwugulavu(alina ekimuwugula oba awaba). Kino kitegeeza nti ensengeka z’okumanya mu bwongo bw’abantu za njawulo. Obwakalimagezi kyeyorekera mu ngeri nnyingi omuli, okusengeka ebirowooza(logic), okutondeka ebirowooza(abstruction), okutegeera, okukwata, okuwuliziganya n’abalala, okuyiga, okumanya ebijja abantu mu mbeera, okujjukira, okuteekateeka, n’okujjawo obuzibu.

Kampuni za Namunigina zino mulimu BATA, ESSO, SHERL, COKE COLA, n’endala. Kampuni zino nazo kati zifuna obuyambi okuva mu bitongole by’ensi yonna ebya Ssente nga Barclays Bank, IMF ne World Bank.

Obwongo bw’omuntu bulina ensengekera ya waggulu etusobozesa okulowooza, okutambula, okusenserwa (to feer), okulaba, okuwulira, okuwunyiriza n’okulega. Obwongo bwe bufuga omubiri gwonna kuba bufuna obubaka (information), ne bwekenneenya obubaka obwo, bwe butaputa okutegeeza mulengera wo (your mind) okukumanyisa kye butapuse, ate era ne butereka obubaka obwo bwennyini okukusobozesa okujjukira (memery) nga wayiseewo ekiseera.

Obulwadde buno busobola okujjanjabibwa nga omuntu aloongoosebwa "Shunt system". Singa omuntu afuna obubonero buno obw'omujjirano ate n'atafuna bujjanjabi, kiyinza okumuviirako okufa. Omwana omu oba babiri ku ku 1000 abazaalibwa bababa n’obulwadde buno. Wabula, obulwadde buno businga nnyo mu nsi ezikyakula.

Singa omuntu omukulu owa kirogulaamu 80 n’akaana akato aka kirogulaamu 25 batuula ku lusuubo(balance) buli omu ku nkomerero, ku mpuyi eza kikontana obuwanvu bwe bumu okuva mu makkati , ki ekibeerawo?

Obuziba bwa Salufa buzito okusinga obwa sirikooni naye buwewufu okusinga obwa kkalwe. Buli kaziba ka salufa kalina obukontanyo 16 ne nampawengwa 16. Okufaanana sirikooni ne kkalwe, obuziba bwa Salufa bwonna bukolebwa munda mwa njuba ezikaddiwa era nga zikozesezza amafuta gaazo naye nga tezinnafuuka semufu (supernovas).

Ate bw’olowooza ku kubuuka mu bbanga ng’ekinyonyi era ekifaananyi kino mulengera ky’akuba mu bwongo bwo. Singa kino oba okiremezzaako ebirowoozo, ojja kutandika okuyiiya ebiwawaatiro bisobole okukusobozesa okubuuka; eyo y’ensibuko ya tekinologia oba ngeri gy’oyinza okutondekawo ekintu mulengera wo ky’ataddeko essira.

(vi) Singa omuntu wo asalawo nti yetaaga obuyambi bwo , laba nga oli mwetegefu okubumuweerawo kyokka mukubirize okufuna obuyambi obw’ekikugu oba oli awo n’eddagala.

Obubonero obulala kuliko akamwa okukala(nga temuli malusu), okuzimba mu bwenyi oba okuzimba amatu, n'ekirala kwe kulumizibwa ng'omulwadde ayogera.
• akabonero : He • namba y'akaziba : 2 • Kiva mu kya lugereeki hêlios (enjuba); Helios mu kigereeso ky’abagereeki kitegeeza lubaale w’enjuba.

Mu mbeera ey’obutonde omuto aba ayagala okukola buli ky’ayagala ne bwe kiba kiyingirira edembe ly’abalala , awatali kukubwa ku mukono era okugezaako okumukugira okukola buli ky’ayagala nga bw’akyagadde ne w’akyagalidde kye kimu ku bintu ebisooka okumujja mu mbeera n’okumutuusa ku kwennyika singa omuzadde, omusomesa , oba omukuza aba si mutendeke mu ngeri ya kukuzaamu mwana okumujja mu mbeera gy’azaalibwamu ey’obutonde. Naye era okumuboggolera ,okumuswaza n’okumulaga obusungu wakati wakati mu kumujjamu embeera ez’obuto era kiyinza okwongera obwongezi okumujja mu mbeera ez’obuntu.

Emigerageranyo gyeyongera okukozesebwa mu sessomo ly’ekibalo bul olukedde era girina ebintu bingi gye bigonza mu kubalangula ebikunizo n’obukunizo bw’ekibalo. Wano njagala okukutuusa ku kutegeera engeri y’okwang’anga ebikunizo ebirimu emigerageranyo.

• Kiva mu kya lulattini aurum (zaabu). Mu kigereeso ky’abalooma, Aurora yali lubaali w’obudde obuwungeera (dawn)—nga olubaale lultunul nga kkala ya zaabu.

Omuntu bw'akola sentensi omuli ebikolwa ebyo n'ebirala ebifaanana waggulu, amakulu gatereekeka bulungi. Mu ngeri eyo obeera teweetaaga kweongerako kigambo kyonna. Okugeza, omuntu bw'agamba nti, Anna yeebase, toyinza kubuuza nti, yeebase ki?

Obugunjufu kikwata ku kumanya buvune obuva mu nsaalwa. Ensaalwa kibuzaabuzibwa n’obujja . Ensaalwa kitegeeza okweyagaliza ekirungi ekiri ku mulala oba obuwanguzi omulala bw’atuseeko ng’olowooza nawe oba ggwe wandibadde nakyo oba wandibadde otuuka ku buwanguzi obwo n’otamanya nti buli mbwa erina olunaku lwayo olw’okufuna. Bantu batono nnyo abakimanyi nti olunaku lwabwe olw’okufuna gye luli , era baleme kufuna nsaalwa olwa bannaabwe abalina kye bafunye oba kyebatuseeko.

Okusinziira ku Muwanga Charles, mu kitabo kye "essomamakulu(Semantics)", "ebifaananyampandiika"(homographs) bye bigambo ebiwandiikibwa mu ngeri y'emu naye ng'ate amakulu gabyo si gegamu.

(iv) Ekibinja ekitaliimu nteekateeka .Ebiramu bibiri oba okusingawo byekolamu ebibinja. Ebisolo mu bibinja bino mwe bibeera . Yadde nga “entabaganya” ez’enjawulo mu biwuka ebitabagana ng’enjuki zirina okufaanagana kunji n’entabaganya z’omuntu, situla n’enkola zaazo zifanaagana nnyo ez’ebibinja by’abantu okusinga entababuvobwawamu oba entabaganya . Omuntu nga tannabeera mu kiyitibwa ntabaganya oba ntabaganyi yasooka naye kubeera mu bibinja nga ensolo endala.

Ekiddako, kola enteekateeka ku ngeri y'okufukiriramu ebirime ng'osinziira ku mbeera y'obudde n'ekiseera nga bwe kiri mu mwaka. Kiba kiirungi okufukirira ebirime mu budde obw'okumakya okusinga ekiro olw'ensonga nti embuyaga eba ekunta mpola ku makya era nga n'omukisa gw'ebimera okuvaamu amazzi nga gambuka mu bbanga guba guli wansi nnyo. Ekirala gezaako okufukirira emirandira okusinga ebimera.
Obugunjufu era kikwata ku kumanya buvune obuyinza okuva mu mbeera ey’obujja .Obujja kiva mu kulowooleza mu kuvuganya n’omuntu omulala gw’olowooza nti ayinza okuba ng’akusinga . Obujja buviirako embeera z’obuntu nga obulumi, obunyiivu, okunakuwala, okutya okuswala, n’endala. Embeera y’obujja eziiyiza enkolagana n’abalala aba n’omulala .

Kimanye nti era oyinza okukozesa emitonnyeze (decimals) n’omukumi(%) okugerageranya emiwendo. Omugerageranyo gusonjolwa nga “ekikolwa oba omweyoreko ogugerageranya namba bbiri nga gweyambisa okugabiza. Okugabiza kuno kutera kuwandiikibwa nga mukutule (fraction).Mu bikunizo bino ekiruubiriro kwe kulaga nti emigerageranyo gyoleka akakwate oba enkwanaganya ya namba emu ku namba endala.

Obunyukufu gwe musingi gw’okukulaakulanya obwakalimagezi. Obwakalimagezi (intelligence) bbwo busibuka wa? Kitundu ki ku mubiri ekifuga obwakalimagezi? Okuddamu ekibuuzo kino wetaaga okunnyonnyoka sayansi w’obwongo.

Obugulu okukuba sikyakyala .Amakulu nti Ge magulu okusamba ng’omuntu oba ekintu kinaatera okufa. Bino bigambo byo Luganda ebikusike <ref:wwf/lvceep/>

Ekigerageranyo(rate) kika kya mugerageranyo eky’omugaso ennyo ekikozesebwa mu bikunizo ebya bulijjo bingi ddala nga okugula ebintu mu maduuka n’obutale, okutambula, n’okumira eddagala. Mu butuufu buli kikolebwa kibaamu ekyefaananyirizibwako ekigerageranyo.

Empalirizo ziva ku kusindika, kusika oba okunyooleza. Empalirizo zonna zetaagisa amasoboza(energy) okugenda mu maaso. N'okuva(motion) kwetaagisa amasoboza.

Namba 15 nkubise (multiple) ya 5 ne 3, kubanga eyinza okugabizibwaamu 5 ne 3 . Mu 3 x 5 = 15 , 3 ne 5 zombi nkubisa za 15 ate 15 nkubise( multiple) ya 3 ne 5 .

Kino kikwetaagisa okufuna obumanyirivu mu bubonero bw’okwennyika oba obw’embeera z’ebirowoozo endala embi ez’enjawulo omuntu z’ayinza okuyingiramu.

• Kakkana: Kizibu okusigala n’obusungu nga okkakkanye . Singa oba ofuze obusugu bwo, oba osobola okukola ku nsonga z’abantu bo, n’obuvunaanyizibwa awatali kubatusaako buvune bwa mubiri oba mu birowoozo.Okukkakkana , va awali abantu ofune okussa okuwanvu kyokka mu bwongo bwo okkirize nti “bibaawo”. Awo oba otandise okwefumiitiriza okutuuka ku ky’okukola eky’amagezi.

Ebbombo limu ku ddagala egganda eryeyambisibwa okuvumula endwadde enganda singa omuntu abeera takozesezza ddagala lya kizungu. Wabula ebbombo eryo era liriko obulombolombo obulala bwe likozesebwako mu Buganda.

Ekyalo, akabuga, ekibuga nabyo bisobola okuba n’amakulu ge gamu n’entababuvobwawamu olwokuba bikwata ku bubondo bw’abantu ababeera awamu mu ngeri y’okutabagana era nga batera okuba wansi w’amateeka n’ebiragiro ebya wamu yadde nga bakintabuli oba nga bava mu buwangwa bwa njawulo.
Ennyanja eno etweyagaza nga Abafirika kubanga nnyanja erimu amazzi amalamu, amayonjo era agataliimu munnyu, ensi ezimu kye zitalina. N'olwekyo kikulu nnyo eky'okugikuuma n'okugirabirira. Okugikuuma nga tesaanawo tusaanidde okukola bino; okusimba emiti, okugirabirira n'obutasaanyaawo bibira, okutaasa emigga n'entobazi ebiyiwa amazzi gaabyo mu nnyanja eno ne bigigabirira n'okugezaako okutangira okukulugguka kwettaka lireme kugenda mu migga kubanga emigga giritwala mu nnyanja eno ate olwo ne kigireetera okugenda nga ejjula ettaka.

Kino kitegeeza oyinza okuyingiza omuwendo gwonna mu kifo kya a, b, ne c, nakyenkanyampuyi eno n’esigala eya nakana(quadratic) osobole okugoberera amateeka agetaagisa okutuuka ku ekibazo kya yo.

Buli kitundu ekibeera mu nsengekera kikolagana mu ngeri ez’enjawulo n’ekirala bwe biri mu nsengekera emu. Mugobansonga w’obutonde alaga nti ensengekera, zeyoleka mu bintu byonna, ebiramu n’ebitali biramu.

Mu mutendera guno mulimu okwegatta, okukolera awamu n’enteekateeka ku nsonga eya namunigina oba ensonga ez’enjawulo wakati w’amawanga agaba gatabaganye. Entabaganya zikiikirirwa abakiise(deregates) mu nkungaana z’ebibiina by’amawanga . Ekyokulabirako mu nsengekera za semawanga mulimu UN ,EAC, ECOWAS ,EU , n’endala.

Ekizibu kino bakikebera n'okugigezesa nga bakozesa akakodyo k'okubuuza omulwadde ebibuuzo eby'enjawulo ebitegekerwa okugezesa entegeera n'obujjukizi bw'obwongo bwe (mini mental state examination).

Mu biramu , nakongezabwangu ziba molekyu za bizimbamubiri(protein molecules) eziyitibwa enzayimu(enzymes). Enzayimu zetaagisiza ddala okusobozesa ekikyusabuziba okugenda mu maaso mu butaffaali bw’omubiri.

Entuumo y’ebiramu (Biomass), gwe mugatte gw’enzitoya y’ebiramu byonna wamu ebisangibwa mu mutendera gw’omutendera gw’entababutonde. Entababiramu mu mitendera gy’entababutonde ze ziddirira ….mu ekyebulunulo ky’ebiramu .

Wetegereze kino; Bwoba omukyala nogyamu olubuto era awo oba oyiye omusaayi. BWOBA NGA OMANYI NTI BINOWAGGULU BIKULIKO OBA OLINA MUKWANO GWO NGA ABIRABIKA osobola okutukubira ku simu +256752076796 oba +256787846995 eya INTERCESSOR Kenneth Kizito owa HOUSE OF GRACE INTERCESSIONS tukusomese EKITAMBO nengeri gyosobola okusabira obulamu bwo kikuveeko Abalala basomye OMWEGAYIRIZI YANI?

Kizito atendebwa olw'obuvumu bwe yalina mu kukkiriza Yezu anti newandibadde yali mwana muto atyo, yayagala nnyo okusoma era nga taganya banne abakulu mu ddiini kumuleka mabega bwe baabanga bagenda okusoma eyo mu matumbi budde. Kigambibwa nti olw'okusaba banne okumuzuukusanga bagende bonna okusoma ekiro naye bo ne batamuzuukusanga olw'okumusaasira olw'olugendo kubanga yali muto, yasiba ekyayi ku luggi n'akisibira ku kugulu kwe, nga bwe banaaba bajjawo oluggi asobole okuzuukuka. Bwe yazuukuka, n'abagamba nti ku luno temundeka. Kale nno banne ne beewunya nnyo olw'okwagala Kizito kwe yayagalamu Yezu ono gwe yali yaakasenga. Kizito yabatizibwa Kaloli Lwanga eyali omukulembeze w'abasomi.

"Empalirizo" ky'ekigambo ky'Oluganda ekivvuunula "force" eky'Olungereza.Empalirizo kyatondekebwawo omunoonyerezi ku nzimba y'emiramwa gya sayansi mu Luganda ono nga Ofiisa wa Poliisi ya Uganda Muwanga Charles.
Ekirungi kwe kuba nti okwennyika oba okuva mu mbeera okwa buli kika kuyinza okuwonyezebwa era ggwe nga omuntu , ow’omukwano, omuzadde, omukuza, oba omusomesa ow’obuvunaanyizibwa , kikwetagisa okumanya bintu ki bw’oyinza okukola okuyamba omuntu yenna aba avudde mu mbeera , naddala okwennyika oba ebirowoozo.

Okutolontoka (Momentum) nakyo kipimo kya kigendo (it’s a vector measurement). Bannasayansi babalanguza (to calculate) okutolontoka nga enzitoya y’ekintu bagikubisaamu eng’enda. Okutolontoka kiraga ngeri ekintu ekidduka oba ekiri ku misinde gye kiyinza okuba ekizibu okuyimirira.

Empalirizo era zireetera ekintu okukyusa enkula yakyo. Empalirizo si kintu ky’osobola okulaba n’amaaso go naye olaba ebyo ebikolebwa empalirizo ku bintu ebitwetoolodde. Empalirizo ze:

Ebintu ebikulu biri bina mu nkuza y’ebimera mu kiyumba ekigerere – amazzi, ebbugumu, ekitangaala, n’empewo ebigere. Bino bye byetaagisa okufuna ebirime ebiramu mu kiyumba kino. Ssinga ekimu ku bino kiva mu kipimo ekyetaagisa ,ekirime kiba kikonziba .Kikulu okumanya obubonero bw’okukonziba.

Mu Luganda ekiokolwa kye kigambo ekiraga omukozi ky’aba kola mu mboozi. Mu ngeri endala ekikolwa y'entabiro y'emboozi; kye kigambo emboozi eyo kw'etabira. Abamu kye bava ekikolwa bakiyita Nnantabira.

IALI NGO has been authorised by terminologist Charles Muwanga to post this article from his Luganda terminology works on Luganada Wikipedia for free public consumption.

Ssitakange gwe mulembe gw’akatale ak’obwebange. Abaweesi n’abasuubuzi/abamerikanti (merchants) bafuuse ba Ssitakange (Babujwazi) era eno n’efuuka kiraasi enfuzi. Abaserafu abakolera Abaweesi (Bassitakange/ Bujwazi) bafuulibwa kiraasi ya Bapulolitaaliya (abakozi).
E nnkulakulanna enno yayawulwamu emittindo esatu. Omutindo ogukwatta ku byennfunna, Omutindo ogukwatta ku’mbeera z’abantu,gamba eby’obulamu n’ebyenjigiriza ate n’ Omutindo ogukwatta ku buttonde bw’ensi. Mu kinno nga baalaga nti tewali nnkulakulanna esobola kubaawo nga emitindo egyo esatu egiragiddwa tegitambulidde wamu Wano nno bwotunulira ebyogeddwako engeri gyebirambikiddwa,olaba nga byonna biggwa mu bya bufuzi. Era nti singa kigobererwa emitindo gino ne gitambulira wamu wabeerawo okussa ekitibwa mu buttonde bw’ensi, emigga, enyanja, nembalama zazo nebyo byanna ebisangibwamu biba bikumibwa bulungi . Wabeerawo enkulakulana mu by’enfuna byegwanga ate era wabeerawo enkulakulana ne mu bantu benyinni, nti ate era wabeerawo n’obufuzi obwo bwenkannya. Mu mwaka gwa 1992 nate era olukunganna ttabamiruka olw’Amawanga Amagatte lwatuula , luno lwamaannyika nnyo nga “Earth Summit” era lwatuula mu “ Rio de Janeiro”. Lwafulumya ebbaggo elyatikirivu lyebaayitta”Agenda 21” enno nga yenteekateeka ye’nnkulakulanna eyannamaddala. Mwalimu ebintu bibiri ebyaali ebyenjawulo okuvva ku nkiiko zonna ezaali zibeerawo. Ekisooka olutuula lunno lwetabwamu Amawanga manji nnyo, ekyokubbiri nti enteekateeka eyateesebwaako etekebwe mu nkola nga etuuka ku buli mutendeera gwe by’obufuzi okuvvira ddala wansi okutuuka ku nsi yonna. Era mu bbaggo lino ekitundu kyalyo ekya 36 kiragga nti ebyenjigirizza nabyo bisimbibweko nnyo essiira. Eby’Enjigiriza bikulu nnyo mu nnkulakulanna eyannamaddala ate ne mu kutumbula abantu okwanganga ebyekuusa ku buttonde bwe’nsi ne’ nnkulakulanna. Wano ng’otwalidemu ebyenjigiriza mu massomero ate n’ebyenjigiriza mu bantu okusobola okukyusa endowooza zabwe nti bebalina okwanganga ebintu byonna ebikwaatagana ne’ nnkulakulanna eyannamaddala. Nti ate era kikulu nnyo okusasannya ebyogerwa ku nnkulakulanna eyannamaddala, emigaso, endowooza, enkozea ne neyisa kisobozese abantu bonna okwetaba mu nnkulakulanna eyannamaddala nga basobola n’okugikubagannyako ebirowoozo. Awo nno mu mwaka gwa 2000 ne’wateekbwaawo enkola ezzokugobererwa mu nnkulakulanna mu nsi yonna zebayiitta”The United Nations Millenium Goals” Enkola enno yalambika ebigendererwa okutukibwako mu nnkulakulanna n’ebiseera byabyo.Mwalimu emitindo munnanna egykugobererwa, omwaali okukendeeza ku obwaavu, okukendeeza ku kufa kwa’baana mu ssannya, okukendeeza ku mukennya, okukendeeza okusasannyaomusujja gw’Ensiri ate nokutekawo ennkulakulanna eyannamaddala mu banga lya mya’kakumi, awo kiraga nti okutuuka mu mwaka 2015.

Entababuvo(Communities) kyekuusiza ku busangiro ( location) , si kikula .Entababuvo (communities) zirimu ebibinja by’ebiramu eby’enjawulo naye nga birina obusangiro obw’awamu .Eky’okulabirako ebibira bisangibwamu entababuvo ey’ebinyonyi, ebimera, bbakitiriya n’emiti . Entababutonde (Ecosystems) gwe mutendera oguddirira ogw’ekyebulungulo ky’ebiramu(biosphere) mu nsengeka .Entababutonde zirimu:
Omuntu okuba omusunguwavu mu kiseera ekimu tekitegeeza nti wa busungu kubanga oyinza okusunguwalamu olw’ensonga emu oba endala eba ekujje mu mbeera naye olw’okukozesa obwongo, n’okkakkana. Awo aba asunguwadde naye olw’okuba akozesa obwongo okufuga embeera ze ezitali za buntu (negative emotions) tatwalibwa kuba musunguwavu wa lulango.

“Ensengekera z’entababutonde” (ecosystems) zinnyonnyola enkolagana z’ebiramu eby’enjawulo mu mbeera z’obutonde obutali bulamu Katonda bwe yaziteekerateekera .

peace druming Enggoma eyakubibwanga mu Lubiri mu biseera eby’emirembe era nga buli eyagiwuliranga ng’asituka kuzina gye tuyita MBADDE MULOWOOZA. Bino bigambo byo Luganda ebikusike <ref:wwf/lvceep/>

Ng’amaze okuyiga okwebuuza ebibuuzo eby’ekifirosoofa (philosophical questions) ku buttonde na buli kintu ekigenda mu maaso, omwana yetaaga okumanya engeri y’okutuuka ku kumanya n’okulaga ky’avumbudde oba ky’ayize. Kino kikolebwa okuyita mu:

Buli lw’oyogera ku mailo buli ssaawa oba fuuti buli sikonda oba kiromiita buli dakiika oba sente buli kipimo oba oli ku mulamwa gwa kigerageranyo (=ekibalo ekigerageranya namunigina bbiri ez’enjawulo).

Okutya kuleetebwawo buzibu oba akatyabaga akaba keyolese nti kanaatera okubaawo oba enkyukwe. Okutya “ngerekera ya kwerwanako”(survival instinct) singa embeera ey’obulabe eba yekiise mu bulamu bwo. Okutya kuleetawo ekiwuggwe ,okwesisiwala ,okumaguka , kawereege ,okutaatagana , n’ebirowoozo okukyankalana .

“Omugerageranyo” gwa namba bbiri guyinza okuwandiikibwa mu ngeri ez’enjawulo nga 3/5 oba 3:5). Mu kibalo ky’omugerageranyo tolaga namunigina(units) kuba ziba ze zimu.Singa oba n’ente 6 ate nga muliranwa alina ente 12, omugeranyo gw’ente zo ku zizie guba 4/6, ky’osonjola okufuuka 1/2 oba 1:2 .

2.3. Etteeka ery’okubiri ery’okuva: Etteeka 2li: “Empalirizo yenkanankana enzitoya ng’ekubisiddwamu entebenta”. (Force is equal to mass times acceleration). Okusinziira ku tteeka ery’okubiri ery’okuva, okutebenta kutondekebwawo nga empalirizo eteekedwa ku nzitoya. Enzitoya (y’ekintu ekiba kitebentebwa) gy’ekoma okuba ey’amaanyi n’amaanyi g’empalirizo agetaagibwa (okutebentesa ekintu) gye gakoma obungi. Etteeka ery’okubiri ligamba nti entebenta y’ekintu ereetebwawo empalirizo egendana butereevu n’empima (magnitude) ey’empalirizo eyo ate n’egendana kifuulannenge n’enzitoya y’ekintu. Ekifuulannenge guba muwendo gw’emu ku namba endala, kifuulannenge ya 5 eba 1/5.

• Ensengekera z’entababutonde ezo mu semayanja ne waluyanja (Marine ecosystems). Amazzi g’entababutonde zino gaba mannyowavu, ekitegeeza nti gaba ga lunnyo.

Ensibuko y’ekigambo “mulengera” eri mu busobozi bwa “kujjukira” na kulowooza; oli nga bw’akugamba nti “jjukira” aba akulengeza emabega ate bw’akugamba okwekebejja, okwekenneenya n’okwefumiitiriza ku ky’olaba aba akulengeza ekikuli mu maaso mu ngeri esengeka eborowoozo. Mu kwogera okwa bulijjo mulengera kitwalibwa nga “ebirowoozo (thought) oba emboozi ey’ekimpowooze gye wenyumiza wekka okuva mu bwongo bwo. Ekirowoozo, ekifaananyi ekitondekebwawo mulengera okuva mu bwongo, kiyinza okuba ekintu ekirabikako, ekyo ekiriwo nga mulengera bw’akiraba oba ekifaananyi ekigereese mu mulengera (mental abstract).